CELEX: 32013R0426
Language: da
Date: 2013-05-08 00:00:00
Title: Kommissionens forordning (EU) nr. 426/2013 af 8. maj 2013 om tilpasning af forordning (EF) nr. 1120/2009, (EF) nr. 1121/2009 og (EF) nr. 1122/2009 for så vidt angår gennemførelsesbestemmelser om direkte betalinger i Kroatien

9.5.2013   
            
            
               DA
            
            
               Den Europæiske Unions Tidende
            
            
               L 127/17
            
         KOMMISSIONENS FORORDNING (EU) Nr. 426/2013
   af 8. maj 2013
   om tilpasning af forordning (EF) nr. 1120/2009, (EF) nr. 1121/2009 og (EF) nr. 1122/2009 for så vidt angår gennemførelsesbestemmelser om direkte betalinger i Kroatien
   EUROPA-KOMMISSIONEN HAR —
   under henvisning til traktaten om Kroatiens tiltrædelse, særlig artikel 3, stk. 4,
   under henvisning til akten om Kroatiens tiltrædelse, særlig artikel 50, og
   ud fra følgende betragtninger:
   
               (1)
            
            
               Kroatien forventes at tiltræde Unionen den 1. juli 2013.
            
         
               (2)
            
            
               I henhold til bilag V, afsnit 4, del III i akten om Kroatiens tiltrædelse er godtgørelse af direkte betalinger, som ydes til landbrugere for 2013, betinget af, at Kroatien inden tiltrædelsen anvender regler, der er identiske med reglerne for sådanne direkte betalinger i henhold til relevante råds- og kommissionsforordninger. Kroatien har besluttet at anvende enkeltbetalingsordningen efter tiltrædelsen. 2013 bliver derfor det første år for anvendelse af ordningen i Kroatien i overensstemmelse med afsnit III, kapitel 3, i Rådets forordning (EF) nr. 73/2009 af 19. januar 2009 om fælles regler for den fælles landbrugspolitiks ordninger for direkte støtte til landbrugere og om fastlæggelse af visse støtteordninger for landbrugere (1).
            
         
               (3)
            
            
               Kroatien bør anvende de samme bestemmelser for tilbageholdelse i forbindelse med salg af betalingsrettigheder som de medlemsstater, der har regionaliseret enkeltbetalingsordningen.
            
         
               (4)
            
            
               I overensstemmelse med artikel 57, stk. 2, i forordning (EF) nr. 73/2009 sammenholdt med artikel 21 i Kommissionens forordning (EF) nr. 1120/2009 af 29. oktober 2009 om gennemførelsesbestemmelser til enkeltbetalingsordningen i afsnit III i Rådets forordning (EF) nr. 73/2009 om fælles regler for den fælles landbrugspolitiks ordninger for direkte støtte til landbrugere og om fastlæggelse af visse støtteordninger for landbrugere (2) kan nye medlemsstater, der anvender enkeltbetalingsordningen, anvende den nationale reserve at tildele eller forhøje værdien af betalingsrettigheder til landbrugere, der har investeret i sektorer, hvor koblet støtte helt eller delvist er indlemmet i enkeltbetalingsordningen. Den referenceperiode, der skal tages højde for ved sådanne investeringer, har været året for indlemmelsen af den pågældende sektor efter en medlemsstats beslutning. Den samme bestemmelse om investeringer bør gælde Kroatien, eftersom Kroatien har gennemført koblet støtte i visse sektorer, der indlemmes i den afkoblede enkeltbetalingsordning. Det er derfor passende at fastsætte en tidsfrist for, hvornår investeringer skal være afsluttede i Kroatien for at blive taget i betragtning med henblik på artikel 21, stk. 1, i forordning (EF) nr. 1120/2009.
            
         
               (5)
            
            
               Kapitel 2 i forordning (EF) nr. 1120/2009 fastsætter gennemførelsesbestemmelser for enkeltbetalingsordningen i de nye medlemsstater, der har anvendt den generelle arealbetalingsordning. Kapitlet bør også finde anvendelse for Kroatien, eftersom landet har besluttet af anvende enkeltbetalingsordningen fra datoen for tiltrædelsen.
            
         
               (6)
            
            
               Bilag III til Kommissionens forordning (EF) nr. 1121/2009 af 29. oktober 2009 om gennemførelsesbestemmelser til Rådets forordning (EF) nr. 73/2009 for så vidt angår støtteordningerne for landbrugere i forordningens afsnit IV og V (3) definerer de områder, der er berettiget til gedepræmie, og bilag V fastsætter den gennemsnitlige mælkeydelse som nævnt i artikel 63 i samme forordning. Ved brev af 14. september 2012 fremsendte Kroatien Kommissionen de relevante oplysninger, der skal indgå i disse bilag.
            
         
               (7)
            
            
               Artikel 3 i Kommissionens forordning (EF) nr. 1122/2009 af 30. november 2009 om gennemførelsesbestemmelser til Rådets forordning (EF) nr. 73/2009 for så vidt angår krydsoverensstemmelse, graduering og det integrerede forvaltnings- og kontrolsystem inden for rammerne af de ordninger for direkte støtte til landbrugerne, som er omhandlet i nævnte forordning, og om gennemførelsesbestemmelser til Rådets forordning (EF) nr. 1234/2007 for så vidt angår krydsoverensstemmelse inden for rammerne af støtteordningen for vin (4) fastsætter, hvordan referenceandelen for bevarelse af permanente græsarealer på medlemsstatsplan fastsættes med henblik på artikel 6, stk. 2, i forordning (EF) nr. 73/2009. Det er passende at tage Kroatiens tiltrædelse i betragtning i den sammenhæng.
            
         
               (8)
            
            
               I henhold til artikel 57a i forordning (EF) nr. 73/2009 bør Kroatien lave en særlig national minerydningsreserve, hvorfra der tildeles betalingsrettigheder for mineryddet jord. Bestemmelserne i forordning (EF) nr. 1122/2009 om identifikation og registrering af betalingsrettigheder og bestemmelserne om ansøgninger om tildeling af betalingsrettigheder bør også omfatte betalingsrettigheder for mineryddet jord.
            
         
               (9)
            
            
               Forordning (EF) nr. 1120/2009, (EF) nr. 1121/2009 og (EF) nr. 1122/2009 bør derfor ændres i overensstemmelse hermed —
            
         VEDTAGET DENNE FORORDNING:
   Artikel 1
   Tilpasning af forordning (EF) nr. 1120/2009
   I forordning (EF) nr. 1120/2009 foretages følgende ændringer:
   
               1)
            
            
               I artikel 16, stk. 3, tilføjes følgende afsnit:
               »For Kroatien finder de nedsættelsesprocenter, der er omhandlet i nærværende artikels stk. 1 og 2, anvendelse efter fradrag af et fribeløb, der er lig med den regionale enhedsværdi beregnet ifølge artikel 59, stk. 1, i forordning (EF) nr. 73/2009.«
            
         
               2)
            
            
               I artikel 21 tilføjes følgende afsnit 3:
               »3.   For Kroatien finder stk. 1 tilsvarende anvendelse på investeringer i de sektorer, som er indlemmet i enkeltbetalingsordningen, der anvendes af Kroatien fra 2013. Kun investeringer, der var afsluttet før den 1. januar 2013, tages i betragtning.«
            
         
               3)
            
            
               Overskriften til afsnit III, kapitel 2, affattes således:
            
         
               4)
            
            
               Artikel 28, stk. 1, affattes således:
               »1.   Medmindre andet er fastsat i dette kapital, gælder denne forordning for de nye medlemsstater, som har anvendt den generelle arealbetalingsordning, og for Kroatien.«
            
         Artikel 2
   Tilpasning af forordning (EF) nr. 1121/2009
   I forordning (EF) nr. 1121/2009 foretages følgende ændringer:
   
               1)
            
            
               Bilag III affattes således:
               
                  »BILAG III
                  
                     OMRÅDER, DER ER BERETTIGET TIL GEDEPRÆMIE
                  
                  
                              1.
                           
                           
                              Bulgarien: hele landet.
                           
                        
                              2.
                           
                           
                              Kroatien: hele landet.
                           
                        
                              3.
                           
                           
                              Cypern: hele landet.
                           
                        
                              4.
                           
                           
                              Portugal: hele landet med undtagelse af Azorerne.
                           
                        
                              5.
                           
                           
                              Slovenien: hele landet.
                           
                        
                              6.
                           
                           
                              Slovakiet: alle bjergområder, jf. artikel 18 i forordning (EF) nr. 1257/1999.«
                           
                        
            
         
               2)
            
            
               Følgende række indsættes efter »Frankrig« i bilag V:
               
                           »Kroatien
                        
                        
                           5 571«.
                        
                     
         Artikel 3
   Tilpasning af forordning (EF) nr. 1122/2009
   I forordning (EF) nr. 1122/2009 foretages følgende ændringer:
   
               1)
            
            
               I artikel 3 indsættes følgende stykke 7a:
               »7a.   For Kroatien beregnes referenceandelen således:
               
                           a)
                        
                        
                           De permanente græsarealer er de permanente græsarealer, som landbrugerne anmeldte i 2013 i henhold til artikel 13, stk. 8, i denne forordning.
                           Arealer, der var permanente græsarealer i 2013, og som er blevet tilplantet med skov i overensstemmelse med artikel 6, stk. 2, tredje afsnit, i forordning (EF) nr. 73/2009, medregnes ikke.
                        
                     
                           b)
                        
                        
                           Det samlede landbrugsareal er det samlede landbrugsareal, som landbrugerne anmeldte i 2013.«
                        
                     
         
               2)
            
            
               Artikel 7, stk. 1, litra f), affattes således:
               
                           »f)
                        
                        
                           rettighedens art, navnlig særlige rettigheder, jf. artikel 44 i forordning (EF) nr. 73/2009, betalingsrettigheder fra den særlige nationale minerydningsreserve i Kroatien, jf. artikel 57a, punkt 10, i forordning (EF) nr. 73/2009, rettigheder tildelt i henhold til artikel 68, stk. 1, litra c), i forordning (EF) nr. 73/2009 og betalingsrettigheder, for hvilke der gælder en undtagelse som fastsat i artikel 4, stk. 2, i forordning (EF) nr. 73/2009.«
                        
                     
         
               3)
            
            
               Artikel 15, stk. 1, affattes således:
               »1.   Ansøgninger om tildeling eller eventuelt forhøjelse af betalingsrettigheder inden for rammerne af enkeltbetalingsordningen skal indgives inden for en frist, som medlemsstaterne fastsætter, dog ikke senere end den 15. maj det første år, hvor enkeltbetalingsordningen anvendes, hvor der indlemmes koblet støtte, hvor artikel 46, 47 og 48 i forordning (EF) nr. 73/2009 anvendes, eller de år, hvor artikel 41, 57, 57a eller artikel 68, stk. 1, litra c), i samme forordning anvendes. Estland, Letland, Litauen, Finland og Sverige kan dog fastsætte en senere dato, som ikke må ligge efter den 15. juni.«
            
         Artikel 4
   Ikrafttræden
   Denne forordning træder i kraft under forudsætning af, at traktaten om Kroatiens tiltrædelse træder i kraft, og på datoen for dennes ikrafttræden.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 8. maj 2013.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 30 af 31.1.2009, s. 16.
   
      (2)  EUT L 316 af 2.12.2009, s. 1.
   
      (3)  EUT L 316 af 2.12.2009, s. 27.
   
      (4)  EUT L 316 af 2.12.2009, s. 65.